1 wad nabeen surprised to spy
You on an auld wife's flainen toy ;
Or aiblins some bit duddie boy,

On's wyliecoat;
But Miss's fine Lunardi! fies

How dare ye do't!

O5 Jenny, dinna toss your head,
An* set your beauties a5 abread !

Ye little'ken what cursed speed

The blastie's makin!

Thae winks and finger-ends, I dread3
Are notice takin!

O wad some pow'r the giftie gie us
To see oursels as others see us !
It wad frae monie a blunder free us

And foolish notion:
What airs in dress an' gait wad lea'e u
And ev'n Devotion!

